8 ኢየሱስ መቼ መናገር እንደሌለበት ያውቃል፤ ያም ቢሆን ለመናገር ተገቢ የሆነው ጊዜ መቼ እንደሆነም ያውቅ ነበር። (ዮሐ. 18:33-37፤ 19:8-11) በአንድ ወቅት ደቀ መዛሙርቱን “ገና ብዙ የምነግራችሁ ነገር አለኝ፤ አሁን ግን ልትሸከሙት አትችሉም” ብሏቸዋል። (ዮሐ. 16:12) በምሥራቃዊ ጃፓን የሚኖሩት የይሖዋ ምሥክሮችም የኢየሱስን ምሳሌ ተከትለዋል። ሱናሚው ከተከሰተ ከሁለት ዓመት ተኩል በኋላ፣ “የሞቱ ሰዎች እንደገና በሕይወት መኖር ይችላሉ?” የተባለውን የመንግሥት ዜና ቁ. 38 ለማሰራጨት በተካሄደው ዓለም አቀፍ ዘመቻ ተካፍለዋል። በዚህ ጊዜ ብዙዎች በመጽሐፍ ቅዱስ ውስጥ የሚገኘውን ስለ ትንሣኤ የሚናገር አስደሳችና የሚያጽናና መልእክት ለመስማት ዝግጁ ነበሩ፤ በርካታ ሰዎች ትራክቱን በደስታ ወስደዋል። እርግጥ ነው፣ የሰዎች ባሕልና ሃይማኖት ከቦታ ቦታ ይለያያል፤ በመሆኑም ለመናገር ተገቢ የሆነውን ጊዜ ስንመርጥ አስተዋዮች መሆን አለብን።